Kommissionens beslutning

af 29. juli 2002

om ændring af beslutning 98/119/EF til 98/131/EF med henblik på at forlænge de flerårige udviklingsprogrammer for medlemsstaternes fiskerflåder indtil den 31. december 2002

(meddelt under nummer K(2002) 2831)

(2002/652/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet(1), senest ændret ved forordning (EF) nr. 179/2002(2), særlig artikel 4 og 5,

under henvisning til Rådets beslutning 97/413/EF af 26. juni 1997 om mål og detaljerede regler for en omstrukturering af Fællesskabets fiskerisektor i perioden 1. januar 1997 til 31. december 2001 med henblik på at opnå en bæredygtig ligevægt mellem ressourcerne og udnyttelsen heraf(3), ændret ved beslutning 2002/70/EF(4), særlig artikel 9, og

ud fra følgende betragtninger:

(1) Beslutning 97/413/EF blev vedtaget i medfør af artikel 11 i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(5), senest ændret ved forordning (EF) nr. 1181/98(6).

(2) Ved beslutning 2002/70/EF besluttede Rådet at forlænge anvendelsesperioden for beslutning 97/413/EF med ét år til den 31. december 2002. De flerårige udviklingsprogrammer af fjerde generation (FUP IV), der blev vedtaget ved Kommissionens beslutning 98/119/EF til 98/131/EF(7), bør derfor ændres i overensstemmelse hermed og med tilbagevirkende kraft fra den 1. januar 2002, så der også er ledsageforanstaltninger for medlemsstaternes flåder for perioden fra 1. januar 2002 til datoen for vedtagelsen af denne beslutning.

(3) Medlemsstaterne har i forskellig grad ommålt deres flåde til bruttotons (BT), jf. bestemmelserne i Rådets forordning (EØF) nr. 2930/86 af 22. september 1986 om definition af fiskerfartøjers karakteristika(8), ændret ved forordning (EF) nr. 3259/94(9), og Kommissionens beslutning 95/84/EF af 20. marts 1995 om iværksættelse af bilaget til Rådets forordning (EØF) nr. 2930/86 om definition af fiskerfartøjers karakteristika(10). Der bør ifølge artikel 7 i beslutning 98/119/EF til 98/131/EF tages hensyn hertil ved opstilling for 31. december 2002.

(4) I forbindelse med forlængelsen af FUP IV benytter Kommissionen lejligheden til at imødekomme visse medlemsstaters anmodninger om programændringer.

(5) Eftersom der ikke er fastsat nye bestemmelser for perioden efter 1. juli 2002, er det ikke længere tilladt at yde støtte til fornyelse af fartøjer i de af medlemsstaternes fartøjskategorier, der ikke har nået målene. Derfor bør disse fartøjskategorier nøje identificeres pr. 30. juni 2002, så det sikres, at EF-bestemmelserne overholdes, og at de offentlige midler forvaltes korrekt.

(6) Forvaltningen af ordningerne for ydelse af offentlig støtte til fiskerflåderne bør baseres på forhold, der er klart fastslået ud fra de data, som medlemsstaterne har meddelt Kommissionen, og navnlig ud fra målene i de flerårige udviklingsprogrammer og som led i Kommissionens årlige rapport om resultaterne af de flerårige udviklingsprogrammer, jf. artikel 5 i forordning (EF) nr. 2792/1999.

(7) Den Rådgivende Komité for Fiskeri og Akvakultur blev hørt om forslaget på komitéens møde den 29. maj 2002.

(8) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

I beslutning 98/119/EF, 98/120/EF, 98/121/EF, 98/122/EF, 98/123/EF, 98/124/EF, 98/125/EF, 98/126/EF, 98/127/EF, 98/128/EF, 98/129/EF, 98/130/EF og 98/131/EF foretages følgende ændringer:

1) I artikel 1 ændres "31. december 2001" til "31. december 2002".

2) I artikel 2 indsættes som stk. 3: "Hver enkelt medlemsstat sørger i programmets sjette år for, at de krævede kapacitets- og fiskeriindsatsbegrænsninger er tilstrækkelige til, at målene pr. fartøjskategori og slutmålene i dets program nås. Programmernes slutmål er de mål, der er opstillet ved udgangen af det sjette år, således som fremgår af måltabellerne i bilaget."

3) Som artikel 6a og 6b indsættes: "Artikel 6a

Kommissionen udarbejder på basis af oplysningerne pr. 30. juni 2002 i EF's fiskerfartøjsfortegnelse et dokument, der for hver fartøjskategori i hver medlemsstats flåde angiver afvigelsen mellem kapacitet udtrykt i BT og kW pr. denne dato og delmålene beregnet pr. fartøjskategori som det aritmetiske gennemsnit af målene for programmernes femte og sjette år.

Artikel 6b

For de kapacitetsstyrede fartøjskategorier evalueres det, om flåden er berettiget til EF-støtte, ud fra flådesituationen pr. 1. juli 2002(11) som offentliggjort i det dokument, der er beskrevet i artikel 6a.

For de indsatsstyrede fartøjskategorier i flåden evalueres det, om flåden er berettiget til EF-støtte, ud fra fiskeriindsatslofterne pr. 31. december 2001 som offentliggjort i den årlige rapport om gennemførelsen af FUP IV, jf. artikel 5, stk. 1, i Rådets forordning (EF) nr. 2792/1999."

4) I bilagene foretages følgende ændringer:

a) I titlen ændres "perioden 1997-2001" til "perioden 1997-2002".

b) I del II, "supplerende bestemmelser", foretages følgende ændringer:

- I punkt 1, fjerde afsnit, ændres "forordning (EF) nr. 109/94" til "forordning (EF) nr. 2090/98".

- I punkt 3.1, andet afsnit, ændres "31. december 2001" til "31. december 2002".

- I punkt 3.4 ændres "artikel 4 i forordning (EF) nr. 109/94" til "artikel 2 i forordning (EF) nr. 2091/98".

Artikel 2

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Den anvendes fra den 1. januar 2002.

Udfærdiget i Bruxelles, den 29. juli 2002.

På Kommissionens vegne

Franz Fischler

Medlem af Kommissionen

(1) EFT L 337 af 30.12.1999, s. 10.

(2) EFT L 31 af 1.2.2002, s. 25.

(3) EFT L 175 af 3.7.1997, s. 27.

(4) EFT L 31 af 1.2.2002, s. 77.

(5) EFT L 389 af 31.12.1992, s. 1.

(6) EFT L 164 af 9.6.1998, s. 1.

(7) Beslutning 98/119/EF (EFT L 39 af 12.2.1998, s. 1), ændret ved beslutning 1999/442/EF (EFT L 172 af 8.7.1999, s. 45), for Frankrig; beslutning 98/120/EF (EFT L 39 af 12.2.1998, s. 9) for Belgien; beslutning 98/121/EF (EFT L 39 af 12.2.1998, s. 15), ændret ved beslutning 2001/21/EF (EFT L 5 af 10.1.2001, s. 10), for Nederlandene; beslutning 98/122/EF (EFT L 39 af 12.2.1998, s. 21), ændret ved beslutning 1999/447/EF (EFT L 175 af 10.7.1999, s. 66), for Tyskland; beslutning 98/123/EF (EFT L 39 af 12.2.1998, s. 27), ændret ved beslutning 2000/279/EF (EFT L 90 af 12.4.2000, s. 12), for Italien; beslutning 98/124/EF (EFT L 39 af 12.2.1998, s. 34) for Det Forenede Kongerige; beslutning 98/125/EF (EFT L 39 af 12.2.1998, s. 41), ændret ved beslutning 2002/104/EF (EFT L 38 af 8.2.2002, s. 51), for Irland; beslutning 98/126/EF (EFT L 39 af 12.2.1998, s. 47) for Danmark; beslutning 98/127/EF (EFT L 39 af 12.2.1998, s. 53) for Grækenland; beslutning 98/128/EF (EFT L 39 af 12.2.1998, s. 59), ændret ved beslutning 2001/20/EF (EFT L 5 af 10.1.2001, s. 8), for Spanien; beslutning 98/129/EF (L 39 af 12.2.1998, s. 65) for Portugal; beslutning 98/130/EF (EFT L 39 af 12.2.1998, s. 73), ændret ved beslutning 1999/448/EF (EFT L 175 af 10.7.1999, s. 68), for Finland og beslutning 98/131/EF (EFT L 39 af 12.2.1998, s. 79), ændret ved beslutning 1999/446/EF (EFT L 175 af 10.7.1999, s. 63), for Sverige.

(8) EFT L 274 af 25.9.1986, s. 1.

(9) EFT L 339 af 29.12.1994, s. 11.

(10) EFT L 67 af 25.3.1995, s. 33.

(11) Idet der dog foretages en endelig evaluering af målene efter ommåling af tonnagen.

BILAG

BELGIEN

>TABELPOSITION>

NR: Nedfiskningsrisiko;

OF: overfisket.

Tonnagemålene for segmenterne 4A1 og 4A2, udtrykt i BT, er definitive. Der vil ikke blive foretaget yderligere justeringer for at tage hensyn til ommålingen af flåden.

Målsætningerne for 2002 svarer til målsætningerne for 1996, som blev fastsat uafhængigt af de regler, der blev fastlagt ved beslutning 92/589/EØF.

Der er taget hensyn til den belgiske flådes ringe størrelse og til, at der må sikres en vis samlet kapacitet for at undgå, at Belgiens fiskeriindustri kommer ned under tærsklen for økonomisk levedygtighed.

TYSKLAND

>TABELPOSITION>

NR: Nedfiskningsrisiko;

OF: overfisket.

Tonnagemålene for segmenterne 4C4, 4C6 og 4C7, udtrykt i BT, er definitive. Der vil ikke blive foretaget yderligere justeringer for at tage hensyn til ommålingen af flåden.

Den sidste og definitive revision af tonnagemålene for segmenterne 4C1, 4C2, 4C3 og 4C5 med henblik på at tage hensyn til ommålingen af flåden vil blive afsluttet inden udgangen af 2004.

DANMARK

>TABELPOSITION>

NR: Nedfiskningsrisiko;

OF: overfisket.

Tonnagemålet for segmentet 4B4, udtrykt i BT, er definitivt. Der vil ikke blive foretaget yderligere justeringer for at tage hensyn til ommålingen af flåden.

Den sidste og definitive revision af tonnagemålene for segmenterne 4B1, 4B2 og 4B3 med henblik på at tage hensyn til ommålingen af flåden vil blive afsluttet inden udgangen af 2004.

SPANIEN

>TABELPOSITION>

NR: Nedfiskningsrisiko;

OF: overfisket.

Tonnagemålet for segmentet 4E7, udtrykt i BT, er definitivt. Der vil ikke blive foretaget yderligere justeringer for at tage hensyn til ommålingen af flåden.

Den sidste og definitive revision af tonnagemålene for segmenterne 4E1, 4E2, 4E3, 4E4, 4E5 og 4E6 med henblik på at tage hensyn til ommålingen af flåden vil blive afsluttet inden udgangen af 2004.

FINLAND

>TABELPOSITION>

NR: Nedfiskningsrisiko;

OF: overfisket.

Tonnagemålene for segmenterne 4L1, 4L2, 4L3 og 4L4, udtrykt i BT, er definitive. Der vil ikke blive foretaget yderligere justeringer for at tage hensyn til ommålingen af flåden.

DET FRANSKE HOVEDLAND

>TABELPOSITION>

NR: Nedfiskningsrisiko;

OF: overfisket.

Tonnagemålene for segmenterne 4F5, 4F6, udtrykt i BT, er definitive. Der vil ikke blive foretaget yderligere justeringer for at tage hensyn til ommålingen af flåden.

Den sidste og definitive revision af tonnagemålene for segmenterne 4F1, 4F2, 4F3, 4F4, 4F7, 4F8, 4F9, 4FA, 4FB, 4FC, 4FD, 4FE, 4FG, 4FH, 4FJ, 4FK, 4FL og 4FM med henblik på at tage hensyn til ommålingen af flåden vil blive afsluttet inden udgangen af 2004.

FRANSKE OVERSØISKE DEPARTEMENTER

>TABELPOSITION>

NR: Nedfiskningsrisiko;

OF: overfisket.

GRÆKENLAND

>TABELPOSITION>

NR: Nedfiskningsrisiko;

OF: overfisket.

Tonnagemålet for segmentet 4D4, udtrykt i BT, er definitivt. Der vil ikke blive foretaget yderligere justeringer for at tage hensyn til ommålingen af flåden.

Den sidste og definitive revision af tonnagemålene for segmenterne 4D1, 4D2, 4D3, 4D5 og 4D6 med henblik på at tage hensyn til ommålingen af flåden vil blive afsluttet inden udgangen af 2004.

IRLAND

>TABELPOSITION>

NR: Nedfiskningsrisiko;

OF: overfisket.

Den sidste og definitive revision af tonnagemålene for segmenterne 4G1, 4G2 og 4G3 med henblik på at tage hensyn til ommålingen af flåden vil blive afsluttet inden udgangen af 2004.

ITALIEN

>TABELPOSITION>

NR: Nedfiskningsrisiko;

OF: overfisket.

Den sidste og definitive revision af tonnagemålene for segmenterne 4H1, 4H2, 4H3, 4H4, 4H5, 4H6, 4H7, 4H8, 4H9, 4HA og 4HB med henblik på at tage hensyn til ommålingen af flåden vil blive afsluttet inden udgangen af 2004.

Den italienske flådes ændrede situation pr. 1.1.1992 og 31.12.1996 er blevet fastslået på grundlag af de resultater, som den af Kommissionen og Italien oprettede arbejdsgruppe nåede frem til i perioden januar 1998 til februar 1999. Den ændrede situation indvirker på beregningen af de indledende og endelige mål for FUP III. De globale endelige mål for FUP III udgør de globale indledende mål for FUP IV. Målene for fartøjskategorierne er baseret på fartøjernes fordeling på de enkelte fartøjskategorier ud fra situationen pr. 1.1.1997.

Kapaciteten for fartøjskategorierne 4H7, 4H8 og 4H9 inkluderer fejlagtigt allokerede fartøjer fra andre fartøjskategorier.

I alt 3633 BT og 14177 kW skal fjernes fra disse fartøjskategorier og fordeles mellem andre fartøjskategorier.

11 fartøjer er ikke allokeret til en fartøjskategori. Deres kapacitet (587 BT og 2341 kW) skal lægges til situationen pr. 1.1.1997, og målene vil blive revideret i overensstemmelse hermed.

Fartøjerne i fartøjskategorien 4HA, som skal overgå fra drivgarnsfiskeri til andre fiskeriaktiviteter, vil blive flyttet til andre fartøjskategorier, og målene vil blive revideret i overensstemmelse hermed.

NEDERLANDENE

>TABELPOSITION>

NR: Nedfiskningsrisiko;

OF: overfisket.

Tonnagemålene for segmenterne 4J2, 4J3 og 4J4, udtrykt i BT, er definitive. Der vil ikke blive foretaget yderligere justeringer for at tage hensyn til ommålingen af flåden.

Den sidste og definitive revision af tonnagemålene for segmenterne 4J1, 4J5, 4J6 og 4J7 med henblik på at tage hensyn til ommålingen af flåden vil blive afsluttet inden udgangen af 2004.

DET PORTUGISISKE HOVEDLAND

>TABELPOSITION>

NR: Nedfiskningsrisiko;

OF: overfisket.

Den sidste og definitive revision af tonnagemålene for segmenterne 4K1, 4K2, 4K3, 4K4, 4K5, 4K6, 4K7, 4K8, 4K9 og 4KA med henblik på at tage hensyn til ommålingen af flåden vil blive afsluttet inden udgangen af 2004.

PORTUGAL: MADEIRA

>TABELPOSITION>

NR: Nedfiskningsrisiko;

OF: overfisket.

PORTUGAL: AZORERNE

>TABELPOSITION>

NR: Nedfiskningsrisiko;

OF: overfisket.

SVERIGE

>TABELPOSITION>

NR: Nedfiskningsrisiko;

OF: overfisket.

Den sidste og definitive revision af tonnagemålene for segmenterne 4M1, 4M2, 4M3, 4M4, 4M5 og 4M6 med henblik på at tage hensyn til ommålingen af flåden vil blive afsluttet inden udgangen af 2004.

DET FORENEDE KONGERIGE

>TABELPOSITION>

NR: Nedfiskningsrisiko;

OF: overfisket.

Tonnagemålet for segmentet 4N8, udtrykt i BT, er definitivt. Der vil ikke blive foretaget yderligere justeringer for at tage hensyn til ommålingen af flåden.

Den sidste og definitive revision af tonnagemålene for segmenterne 4N1, 4N2, 4N3, 4N4, 4N5, 4N6 og 4N7, med henblik på at tage hensyn til ommålingen af flåden vil blive afsluttet inden udgangen af 2004.